Otto Kotonen

Otto Kotonen (11. tammikuuta 1878 Virolahti   – 28. joulukuuta 1933 Viipuri) oli suomalainen toimittaja ja piirisihteeri. 

Otto Kotosen vanhemmat olivat talollinen Tuomas Kotonen ja Maria Villi ja puoliso vuodesta 1907 Fanny Adéle Paasio (Pehrman). Varatuomari Anton Kotonen oli hänen veljensä. Otto Kotonen  kävi kansanopiston  1896 ja maanviljelyskoulun 1898 ja toimi maanviljelijänä Luumäellä 1898–1907. Tuorlan maanviljelyskoulun palveluksessa hän oli 1907–1908 ja sitten Viipuri-lehden toimittaja 1908–1916 ja päätoimittaja 1916–1918. Karjalan Kansalaisliiton sihteerinä Kotonen toimi vuodesta 1918. Hän oli myös muun muassa piirisihteerinä mukana Suomalaisen puolueen ja Kokoomuksen toiminnassa, samoin kuin toimi useissa eri yhdistyksissä ja järjestöissä. Kotonen oli 1920-luvun alusta kuolemaansa saakka Vapaa Karjala -lehden päätoimittaja. Suomen sisällissodassa vuonna 1918 punaisten vangitsema Kotonen toimi 1930-luvun alussa Suomen Lukon, Lapuan liikkeen ja IKL:n piirissä.

Lähteet

 Suomalaiset päätoimittajat
 Suomalaiset maanviljelijät
 Suomen sisällissodan valkoiset
 Lapuan liikkeessä vaikuttaneet henkilöt
Vuonna 1878 syntyneet
Vuonna 1933 kuolleet